CELEX: C2015/323/05
Language: sl
Date: 2015-10-01 00:00:00
Title: Merila za dodelitev zadev senatom

1.10.2015   
            
            
               SL
            
            
               Uradni list Evropske unije
            
            
               C 323/4
            
         Merila za dodelitev zadev senatom
   (2015/C 323/05)
   Sodišče za uslužbence je 11. septembra 2015 v skladu s členom 4 Priloge I k Statutu Sodišča in v skladu s členom 13(2) svojega poslovnika odločilo, da bo brez poseganja v predodelitve občni seji ali sodniku posamezniku zadeve takoj po vložitvi tožbe izmenično dodeljevalo prvemu, drugemu in tretjemu senatu glede na vrstni red njihovega vpisa v sodnem tajništvu.
   Predsednik Sodišča za uslužbence lahko odstopi od zgoraj navedenih pravil razdelitve zaradi povezanosti zadev ter zagotovitve uravnotežene in razumno porazdeljene delovne obremenjenosti Sodišča za uslužbence.
   Predsednik Sodišča za uslužbence lahko po posvetovanju z zadevnimi sodniki in pred predstavitvijo predhodnega poročila iz člena 58 Poslovnika Sodišča za uslužbence iz istih razlogov odloči o predodelitvi zadev med postopkom.